### Resume

[adresse] forbereder udbud af entreprenørydelser til vintertjenesten for perioden 15.okt. 2023 til 15. april 2027. Udbuddet er planlagt til at blive sendt ud i februar 2023. Teknisk udvalg har på mødet 31. okt. 2022 besluttet at ændre på den nuværende beredskabsperiode for kl. 2 og 3 veje i det gældende vinterregulativ. Ændringerne kræver byrådets endelig godkendelse.

### Sagsfremstilling

I forbindelse med forberedelser til det kommende vinterudbud er forvaltningen blevet opmærksom på nogle mulige økonomiske udfordringer med beredskabshonoraer. Disse udfordringer og foreslåede ændringer blev beskrevet og forelagt udvalget i sagen "Forslag om ændring af beredskabsperioden for vintertjenesten i Vejle Kommune", 31. oktober 2022. Indstillingen blev godkendt. (Se bilag)

Forvaltningen foreslog, at beredskabsperioden for [adresse] vinterberedskab reduceres med 14 dage (efterår) på Kl. 2 veje og med 1 måned (efterår+forår) på Kl. 3 veje.

Beredskabsperioden ændres derved til:

Kl. 1 veje - ingen ændring (15. oktober - 15. april)

Kl. 2 veje - 1. nov. - 15. april

Kl. 3 veje - 15. nov. - 15. marts

Ændring i beredskabsperioden for vintertjenesten kræver en ændring i det vedtagne vinterregulativ 2015 (se bilag) for Vejle Kommune En ændring skal endelig besluttes af byrådet. Forvaltningen foreslår derfor, at der udarbejdes en ændring af beredskabsperioden i det gældende vinterregulativ fra 2015 med de nævnte reduceringer, som fremsendes til Byrådet til endelig godkendelse.

Det foreslåede udkast til nyt Vinterregulativ 2023 (se bilag) er desuden tilføjet mindre administrative præciseringer og opdateringer i forhold til den nuværende praktiske udførelse. Ændringer samt tilføjelser er markeret i udkastet.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

En reducering af beredskabsperioden for vintertjenesten vurderes ikke at give anledning til ændringer i klimaudledninger eller lignende.

### Teknik- og Miljødirektøren indstiller,

|  |  |
| --- | --- |
| at | udvalget overfor Byrådet anbefaler den foreslåede ændring i beredskabsperioden for kl. 2 og 3 veje i vinterregulativet for Vejle Kommune |

### Beslutning

Anbefalet.

Michael Poulsen var fraværende.